Akkukäyttöisten työkalujen ja pihakoneiden akuissa on kaksi sähköteknistä merkintää: voltit (V) sekä ampeeritunnit (Ah). Laitteen käyttöjännite ilmoitetaan voltteina ja mitä suurempi käyttöjännite, sitä pienemmällä virrankulutuksella vaadittava teho pystytään tuottamaan. Suurempaa tehoa vaativissa laitteissa käytetään suuremman käyttöjännitteen akkuja tai vaihtoehtoisesti useampaa matalamman käyttöjännitteen akkua. Ampeeritunnit kertovat akun varauskyvyn ja mitä suurempi Ah-arvo, sitä parempi varauskyky akulla on ja laitteen käyttöaika latauskertojen välissä on pidempi. Akun fyysinen koko tavallisesti kasvaa Ah-arvon noustessa.